《三月二十九日立夏喜晴稍有自适意有自旧京来者问钱湖景物又复怅然》
宋代·舒岳祥

黄梅青李夏方初，新绿池塘浴小凫。此日猫头削寒玉，他时鸿喙煮明珠。

白头偷果从渠乐，绣眼穿花不我虞。更有长愁无遣处，只今细柳映新蒲。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。